recursal/SuperWikiNEXT-32B huggingface dataset:
இரு சேர்ப்பிலாக் கணங்கள்.
கணிதத்தில் ஒன்றுக்கொன்று பொதுவான உறுப்புகளற்ற இரு கணங்கள் **இணைப்பில்லாக் கணங்கள்** அல்லது **சேர்ப்பில்லாக் கணங்கள்** அல்லது **சேராக் கணங்கள்** (*disjoint sets*) என அழைக்கப்படுகின்றன. எடுத்துக்காட்டாக, {1, 2, 3}, {4, 5, 6} இரண்டும் சேர்ப்பில்லாக் கணங்கள்.

*A* , *B* இரண்டும் சேர்ப்பில்லா கணங்களெனில் அவற்றின் வெட்டு வெற்றுக் கணம் ஆகும்:

{\displaystyle A\cap B=\varnothing .\,}
* கணங்களை உறுப்புகளாகக் கொண்ட ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கலாம்.

*I* குறியீட்டுக் கணம்; *I* இல் உள்ள ஒவ்வொரு *i* க்கும்

{\displaystyle A=\{A\_{i}:i\in I\}} எனில் இதிலுள்ள அனைத்து கணங்களும் ஒன்றுக்கொன்று சேர்ப்பில்லாக் கணங்கள் எனில்:
{\displaystyle A\_{i}\cap A\_{j}=\varnothing .\,} *i* ≠ *j*
மேலும் இதில் அனைத்து உறுப்புக்கணங்களின் வெட்டுக்கணம் வெற்றுக் கணமாக இருக்கும்:

{\displaystyle \bigcap \_{i\in I}A\_{i}=\varnothing .\,}
எடுத்துக்காட்டு:
{ {1}, {2}, {3}, ... } இத்தொகுப்பிலுள்ள கணங்கள் அனைத்தும் ஒன்றுக்கொன்று சேர்ப்பிலா கணங்கள். மேலும் இதன் அனைத்து உறுப்பு கணங்களின் வெட்டுக்கணமும் வெற்றுக் கணமாக உள்ளது.

கணங்களடங்கிய ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கும்போது அனைத்து உறுப்புக்கணங்களின் வெட்டுக்கணமும் வெற்றுக் கணமாக இருக்கும் என்ற கூற்றின் மறுதலை உண்மை இல்லை.

எடுத்துக்காட்டு:

{ {1, 2}, {2, 3}, {3, 1} } கணத்தில்:

{\displaystyle \{1,2\}\cap \{2,3\}\cap \{3,1\}=\varnothing .\,}
ஆனால் இம்மூன்று கணங்களும் ஒன்றுக்கொன்று சேர்ப்பில்லாக் கணங்கள் அல்ல.

* ஒரு கணத்தின் பிரிவினை என்பது அக்கணத்தின் வெற்றற்ற உட்கணங்களாகவும் ஒன்றுக்கொன்று சேர்ப்பில்லாக் கணங்கள் அமையும் கணங்களின் கணமாகும் ({*A**i*})]].

{\displaystyle \bigcup \_{i\in I}A\_{i}=X.\,}

மேற்கோள்கள்
-----------

1. ↑  "Stats: Probability Rules". People.richland.edu. 2011-11-08 அன்று பார்க்கப்பட்டது.

* Weisstein, Eric W. "Disjoint Sets", *MathWorld*.
சிங் யீ பாலம் றெம்பிளர் கால்வாயின் மேல்
2004களில் டிங் காவ் பாலம் றெம்பிளர் காலவாயின் மேல்
**றெம்பிளர் கால்வாய்** (Rambler Channel) ஹொங்கொங்கில் உள்ள ஒரு கால்வாயாகும். இந்த கால்வாய் கவுலூன் தீபகற்பம் நிலப்பரப்பிற்கும் சிங் யீ தீவுக்கும் இடையில் அமைந்திருக்கிறது. அதாவது சிங் யி திவிலுருந்து புதிய கட்டுப்பாட்டகம் ஆட்சிப்பரப்பில் சுன் வான், குவாய் சுங் நகரத்திற்கும் இடையில் அமைந்துள்ளது. இந்த கால்வாயின் கடல் பரப்பின் அகலம் 900 மீட்டர்களாகும்.

வரலாற்று ரீதியாக இந்த கால்வாயை "சிங் யீ மூன்" என்றும் "சிங் யீ கால்வாய்" என்றும் முன்னாள் அழைக்கப்பட்ட கால்வாயாகும். இந்த கால்வாயின் கரையோரப்பகுதிகள் சுன் வான் புதிய நகரம் மற்றும் குவாய் சுங் கொள்கலன் துறை போன்றவைகளின் உருவாக்கத்தினால் கடந்த பல பத்தாண்டுகளாக பல மாற்றங்களைக் கண்டுள்ளன. மேற்கொள்ளப்பட்ட புனர்நிர்மானப் பணிகளால் கடல் பரப்பு ஒடுங்கியும், கரையோரப் பகுதிகள் அகன்றும் உள்ளன. சிங் யீ குடா என அழைக்கப்பட்ட குடா முற்றிலும் இந்த புனர்நிர்மானப் பணிகளால் மறைந்துவிட்டது என்பதும் குறிப்பிடத்தக்கது.

போக்குவரத்து பாதைக்கோடுகள்
--------------------------

இந்த கால்வாய் ஊடாக ஆறு வாகனப் பாலங்களும் ஒரு தொடருந்து பாலமும் உள்ளன. அவைகளாவன:

* டிங் காவ் பாலம்
* சிங் சுன் பாலம்
* சிங் லாய் பாலம் (தொடருந்துப் பாலம்)
* செங் சிங் பாலம்
* சிங் யீ பாலம்
* குவாய் சிங் பாலம்
* கல்லுடைப்பான் பாலம்

படகு சேவைகள்
------------

* சுன் வான் படகுத்துறை
* சிங் யீ படகுத்துறை

விக்கிமீடியா பொதுவகத்தில்,  
 ***Rambler Channel***   
என்பதின் ஊடகங்கள் உள்ளன.
கடுகண்ணாவை அம்பலம
**கடுகண்ணாவை அம்பலம** (சிங்களம்:කඩුගන්නාව අම්බලම, ஆங்கிலம்:Kadugannawa Ambalama), கொழும்பிலிருந்து கண்டிக்குச் செல்லும் வழியில் கடுகண்ணாவை என்னும் இடத்தில் அமைந்துள்ள ஒரு வரலாற்று முக்கியத்துவம் கொண்ட சாலையோரத் தங்கு மடம் ஆகும். இது கடுகண்ணாவை வளைவுக்குச் செல்வதற்குச் சற்று முன்னர் உள்ளது. இந்த அம்பலம 18 ஆம் நூற்றாண்டில் கட்டப்பட்டது. ஆங்கிலேயர் ஆட்சிக்காலத்தில்]]) இது கொழும்பிலிருந்து கண்டிக்குக் குதிரையில் செல்பவர்களுக்கும், வணிகர்களுக்கும் பிரபலமான தங்கும் இடமாக இருந்தது. கண்டியக் கட்டிடக்கலைப் பாணியில் அமைந்த இக்கட்டிடம் தொல்லியல் பெறுமானம் கொண்டது. இக்கட்டிடம் தொல்பொருளியல் திணைக்களத்தின் நுட்ப வழிகாட்டலுடன், சுற்றுலா அமைச்சினால் 300,000 இலங்கை ரூபா செலவில் திருத்தப்பட்டது.

மேற்கோள்கள்
-----------

1. ↑  Gaveshaka (29 August 2004). "The ‘ambalama’ was the resting place". *Sunday Times*.. பார்த்த நாள்: 2 February 2013.
2. ↑  Keeriyawatta, R.S (4 March 2007). "History on the wane". *Sunday Times*.. பார்த்த நாள்: 2 February 2013.
3. ↑  Author Board, Lankadeepa (15 January 2012). "Ambalams of Ancient days". *Lankadeepa*. Archived from the original on 22 ஜனவரி 2014.. பார்த்த நாள்: 2 February 2013.
4. ↑  de Silva, Lionel (18 October 2009). "Ambalams-Our Architectural Heritage". *Sunday Island*. Archived from the original on 2 ஏப்ரல் 2015.. பார்த்த நாள்: 2 February 2013.
**மேக்னா வெங்கட்**, இந்தியாவின் ஹைதராபாத்தை சேர்ந்த, இந்திய பாரம்பரிய நடனங்களில் ஒன்றான பரத நாட்டிய நடனக் கலைஞரும் நடன அமைப்பாளரும் நடன ஆசிரியையுமாவார். தற்போது பெங்களுருவில் *நிருத்ய நாதம்* என்ற நடனப் பள்ளியை நடத்தி வருகிறார். பத்மஸ்ரீ விருது பெற்ற மறைந்த ஸ்ரீ அடையார் கே லக்ஷ்மணிடம் சிஷ்யையாக இருந்து சென்னையில் பதினோரு ஆண்டுகள் நடன பயிற்சி பெற்றுள்ளார்.  மேலும் இந்தியாவின் பல இடங்களில் மேக்னா நடன நிகழ்ச்சிகளை நடத்தியுள்ளார்.  அவர் நட நீரஜனத்தின் வழக்கமான நடன கலைஞராவர்.  சாய் ஆர்ட்ஸ் இன்டர்நேஷனல் நடத்திய உலக நடன தின கொண்டாட்டங்களில் பங்கேற்று, பரதநாட்டியம் ஆடியுள்ளது குறிப்பிடத்தக்கது.  இந்திய அரசின் கலாச்சார அமைச்சகத்தின் குழுமப்பட்ட நடனக் கலைஞரும்,  அரசு தொலைக்காட்சியான தூர்தர்ஷனின் தரப்படுத்தப்பட்ட கலைஞருமாவார். இந்திய பல்கலைக்கழக மானியக் குழுவினால் பாடத்திட்டங்களை தயாரிக்க உதவும் பேராசிரியர் குழுவின் பட்டியளிப்பட்டுள்ள நடன விரிவுரையாராகவும் உள்ளார்

சுயசரிதை
--------

மேக்னா ஹைதராபாத்தைச் சேர்ந்தவராவார், ஆனால் அவரது தந்தையின் வேலை மாற்றம் காரணமாக, அவரது குடும்பம் இருபது ஆண்டுகளாக தமிழகத்தின் ராணிப்பேட்டையில் வசித்து வந்துள்ளனர். பதினோராவது வயதிலேயே இவரது நடன வாழ்க்கை தொடங்கியுள்ளது. பெங்களூரு பல்கலைக்கழகத்தில் நடனத்தில் முதுகலைப் பட்டம் பெற்றுள்ள இவர், தற்போது, ​​முனைவர் பட்ட ஆராய்ச்சியையும் செய்து வருகிறார்.
ஆரம்பத்தில் சில வருடங்கள் பெருநிறுவனமொன்றில் பணிபுரிந்து வந்த இவர், பின்னர் அதை துறந்துவிட்டு, முழு நேரமாக நடனத் துறைக்கு வந்துள்ளார். "தி தியரி ஆஃப் கிளாசிக்கல் டான்ஸ் (ஜூனியர் & சீனியர்)" என்ற புத்தகத்தை எழுதியுள்ளார். இப்புத்தகம் கர்நாடக மாநில தேர்வு வாரியத்தினால் அரசு நாட்டியத் தேர்வு எழுதும் மாணவர்களுக்கு பாடபுத்தகமாக பரிந்துரைக்கப்படுகிறது.

நார்வேயில் நடந்த 70வது இந்திய சுதந்திர தின கொண்டாடத்தில் இந்தியாவைப் பிரதிநிதித்துவப்படுத்தும் வகையில் நடனமாடியதை தனது பெருமையாக நினைக்கும் இவர், பல்வேறு நாடுகளுக்கு சென்று பாரத நாட்டியமாடி வந்துள்ளார். மேலும் அரசு கலைவிழாக்கள், இந்து மத விழாக்களிலும் நடனமாடி வருகிறார்.

விருதுகள்
---------

* "நிருத்ய சிரோமணி" (கொலகட்டா)
* "நாட்டிய செம்மல்" (டிரினிட்டி கலை விழா, சென்னை),
* "நிருத்ய கௌமுதி" (எலுரு)
* "மயூர ரத்னா" (பெங்களூரு)
* "நாட்ய பாரதி" (விசாகப்பட்டினம்)
* "நிருத்ய பிரியே" (விஜயவாடா) போன்ற பல விருதுகளை இவரது நாட்டிய திறமையின் காரணமாக பெற்றுள்ளார் மேக்னா.

மேற்கோள்கள்
-----------

1. ↑  "Sri Parthasarathy Swami Sabha – 112th Year Dance Festival". 19 January 2012.
2. ↑  Connection, Sumathi, Saigan. "Review - Sai Nrityotsava - 16".
3. ↑  Surya Kumar (15 February 2014). "Meghana Venkat Manjula Bharathanatyam 07 Kasthuri Thilakam LeelaSukhaKavi OK" – YouTube வழியாக.
4. ↑  "The 4th World Dance Day celebrations – by Sai Arts International". 29 April 2013.
5. ↑  "Panel of Artists/Groups for participation in FOIs Abroad".
6. ↑  "Meghna Krishnan". 10 May 2017 அன்று மூலம் பரணிடப்பட்டது. 10 October 2016 அன்று பார்க்கப்பட்டது.
7. ↑  "Five Day Bharatnatyam Workshop with Ms. Meghna Venkat".
**கடிய சிறுநீரகக் காயம்**  (*Acute kidney injury*, **AKI**), முன்னதாக **கடிய சிறுநீரகச் செயலிழப்பு**  (*acute renal failure*, **ARF**), என்பது மிக விரைவான சிறுநீரகச் செயலிழைப்பைக் குறிக்கும். இதன் காரணங்கள் பலவாயினும் குருதியின் அளவு குறைதல் (குருதி வெளியேற்றம், நீர்மக்குறைவு போன்ற எக்காரணத்தாலும்), சிறுநீரகத்திற்கு தீங்கு விளைவிக்கின்ற பொருட்களுக்கு (சில வேதிகளும் மருந்துகளும்) வெளிப்படுத்தல், சிறுநீர்ப்பாதை அடைப்பு என்பன குறிப்பிடத்தக்கன.

இந்த நோய் ஆய்வகச்சோதனைகளில் குருதியில் யூரியா வடிவத்தில் உள்ள நைத்ரசனின் (BUN) மற்றும் கிரியாட்டினின் அளவு உயர்ந்திருத்தல் அல்லது போதிய அளவில் சிறுநீர் வெளியேற்றாதிருத்தல் ஆகியன கொண்டு கண்டறியப்படுகிறது. இந்த நோய்வாய்ப்பட்டவர்களுக்கு ஆக்கச்சிதைமாற்ற அமிலத்துவம், மிகை பொட்டாசியம், மிகை யூரியா, உடல் நீர்மச் சமநிலையில் மாற்றங்கள் போன்ற கோளாறுகளும் ஏனைய உறுப்புகளுக்குப் பாதிப்பும் ஏற்படுகின்றன. சிறுநீரக மாற்றமைப்பு சிகிட்சை போன்ற ஆதரவான கவனிப்பு மற்றும் அடிப்படை காரணியை குணப்படுத்துதல் என இதற்கான சிகிட்சை மேலாளப்படுகிறது.

மேற்கோள்கள்
-----------

**கடிய சிறுநீரகக் காயம்** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி


1. ↑  Webb S, Dobb G (December 2007). "ARF, ATN or AKI? It's now acute kidney injury". *Anaesthesia and Intensive Care* **35** (6): 843–4. பப்மெட்:18084974.
**யுரேனியம்(IV) ஐதரைடு** *(Uranium(IV) hydride)* என்பது UH4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியம் மற்றும் ஐதரசன் சேர்ந்து இந்த உலோக ஐதரைடு சேர்மம் உருவாகிறது. சீரொளியால் வெட்டப்பட்ட யுரேனியம் அணுக்கள் ஈரைதரசனுடன் சேர்ந்து விளைபொருள் திட ஆர்கனால் யுரேனியம்(IV) ஐதரைடாகப் பிடிக்கப்படுகிறது என சோட்டர் 1997 ஆம் ஆண்டில் அறிவித்தார். 
இச்சேர்மத்தின் கட்டமைப்பு தொடர்பான பணிகள் அகச்சிவப்பு நிறமாலை ஆதாரங்களைப் பயன்படுத்தி மேற்கொள்ளப்பட்டன. அடர்த்தி சார்பு பகுப்பாய்வு கணக்கீடுகள் இப்பணிகளுக்கு பெரிதும் உறுதுணையாய் இருந்தன. நான்முகம் சார்ந்த (Cs) கட்டமைப்பு கொண்டதாக யுரேனியம்(IV) ஐதரைடின் கட்டமைப்பு இருக்கிறது. இரண்டு ஐதரசன் மூலக்கூறுகளுக்கிடையில் யுரேனியம் அடுத்தடுத்து நுழைக்கப்படும் பொழுது இச்சேர்மம் உருவாகிறது.

U + H2 → UH2
UH2 + H2 → UH4
மேலும் ஐதரசனுடன் வினைபுரியும் போது மட்டுமே ஈரைதரசனின் கலப்புத் தொகுதி சேர்மங்கள் உருவாகின்றன UH4(H2)n (1 ≤ n ≤ 6).

மேற்கோள்கள்
-----------

1. ↑  Souter, Philip F.; Kushto, Gary P.; Andrews, Lester; Neurock, Matthew (1997). "Experimental and Theoretical Evidence for the Formation of Several Uranium Hydride Molecules". *Journal of the American Chemical Society* **119** (7): 1682–1687. doi:10.1021/ja9630809.. பார்த்த நாள்: 29 January 2013.
2. ↑  Raab, Juraj; Lindh, Roland H.; Wang, Xuefeng; Andrews, Lester; Gagliardi, Laura (2007). "A Combined Experimental and Theoretical Study of Uranium Polyhydrides with New Evidence for the Large Complex UH4(H2)6". *The Journal of Physical Chemistry A* **111** (28): 6383–6387. doi:10.1021/jp0713007.. பார்த்த நாள்: 29 January 2013.
**திருவைக்காவூர் வில்வனேஸ்வரர் கோயில்** தமிழ்நாட்டில் தஞ்சாவூர் மாவட்டம், திருவைக்காவூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வில்வனேஸ்வரர், சர்வஜன ரட்சகி சன்னதிகளும், விநாயகர், முருகன், மகாவிஷ்ணு, பிரம்மா, தெட்சிணாமூர்த்தி, சப்தலிங்கம், நந்தி, விநாயகர்-2, வில்வனேஸ்வரர், தெட்சிணாமூர்த்தி, கோஷ்ட விநாயகர், சப்தகன்னி, பிரகார விநாயகர், சுப்ரமணியர், வள்ளி, தெய்வாணை, காசி விஸ்வநாதர், அன்னப்பூரணி, விசாலாட்சி, சரஸ்வதி, மகாலெட்சுமி, லிங்கோத்பவர், பிரம்மா, துர்க்கை, சண்டிகேஸ்வரர், பிச்சாடணர், சர்வஜன ரட்சிகை, துர்க்கை, நந்தி, விநாயகர்-2, நவக்கிரகம்-9, சூரியன், சனீஸ்வரன், சந்திரன், பைரவர்-3, துர்க்கை-2, தெட்சிணாமூர்த்தி, அதிகார நந்தி, நால்வர் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. மாசி மாதம் மகா சிவராத்திரி முக்கிய திருவிழாவாக நடைபெறுகிறது. ஆவணி, புரட்டாசி, கார்த்திகை, மார்கழி, தை, சித்திரை மாதம் விநாயகர் சதுர்த்தி, நவராத்திரி, திருக்கார்த்திகை, திருவாதிரை, மகர சங்கராந்தி, தமிழ் வருடபிறப்பு, மாத பிரதோஷங்கள் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பூரன் பகத்** (*Puran Bhagat*) சியால்கோட் இளவரசரும் பஞ்சாபிய துறவியுமாவார். இன்று இவர் பாபா சகஜ் நாத் ஜி என வழிபடப்படுகின்றார்.

பின்னணி
-------

பூரன் இராசா சால்பானின் முதல் மனைவி, அரசி இச்சிராவிற்குப் பிறந்தார். சோதிடர்களின் பரிந்துரைப்படி பூரன் தனது வாழ்நாளின் முதல் 12 ஆண்டுகளுக்கு அரசரிடமிருந்து பிரிக்கப்பட்டார். அரசர் தனது மகனின் முகத்தைக் காணக்கூடாது என ஆருடம் கூறியிருந்தனர். பூரனை வெளியே அனுப்பிய பிறகு அரசர் தாழ்ந்த சாதியைச் சேர்ந்த மற்றொரு இளம் பெண், லூனாவை, திருமணம் புரிந்தார். 12 ஆண்டுகள் தனிமையில் இருந்த பிறகு பூரன் அரண்மனைக்குத் திரும்பினார். அங்கு அழகான இளவரசர் பூரன் மீது இளவயதுள்ள லூனா காதல்வயப்பட்டாள். லூனாவின் மாற்றாள் புதல்வனாகையால் பூரனை அவளை ஏற்கவில்லை. இதனால் மனமுடைந்த லூனா பூரன் தன்னிடம் தவறாக நடந்துகொண்டதாக பொய்க்குற்றம் சாட்டினாள்.

பூரனின் கை கால்களை வெட்டிக் கொல்லுமாறு அரசாணை பிறப்பிக்கப்பட்டது. அதன்படியே படைவீரர்கள் பூரனின் கைகளையும் கால்களையும் வெட்டிக் காட்டில் வீசினர்.
பிறிதொருநாள் குரு கோரக்நாத் தனது பற்றாளர்களுடன் அந்த வழியே சென்றுகொண்டிருந்தபோது கிணற்றிலிருந்து குரலைக் கேட்டனர். சுடப்படாத களிமண் பானையையும் ஒற்றைக் கயிற்றையும் கொண்டு அவர் பூரனை வெளிக்கொணர்ந்தார். பின்னர் தனது சீடனாக ஏற்றுக் கொண்டார். நாளடைவில் பூரனும் யோகியாக மாறினார்.

வழிபாடு
-------

சாண்டியல் எனப்படும் இந்து சாதியினருக்கு முதன்மை கடவுளாக பூரன் கருதப்படுகின்றார்; அவரை பாபா சகஜ் நாத் ஜி என அழைக்கின்றனர். ஒவ்வொரு ஆண்டும் குரு பூர்ணிமா அன்று சாண்டியல் இனத்தவர் கூடி பூரன் பகத்தை வழிபடுகின்றனர். பாபா சகஜ் நாத் ஜி கோயில் பாக்கித்தானில் உள்ளது. ஆனால் இந்தியப் பிரிவினைக்குப் பிறகு சாண்டியல்கள் சம்முவின் ஈராநகரை அடுத்த சண்டியில் அவருக்கு கோயில் எழுப்பி உள்ளனர். மற்றொரு கோயில் தின்னாநகரை அடுத்த தாராகரிலும் மூன்றாவது கோயில் டோரங்கலாவிலும் உள்ளன. 

பாக்கித்தானிலிருந்து குடிபெயர்ந்துள்ள சாண்டியல் குடும்பங்கள் அங்கிருந்த கோயிலின் மண்ணைக் கொண்டுவந்து தாரகரில் உள்ளக் கோயிலைக் கட்டியுள்ளனர். குரு பூர்ணிமா அன்று இந்தியாவின் பல பகுதிகளிலிருந்தும் அவரது தரிசனம் காண மக்கள் திரள்கின்றனர்.

மேற்சான்றுகள்
-------------

1. ↑  Ram, Laddhu. *Kissa Puran Bhagat*. Lahore: Munshi Chiragdeen. .
2. ↑  Miraj, Muhammad Hassan (2012-10-08). "Pooran Bhagat". *www.dawn.com*. 2016-01-22 அன்று பார்க்கப்பட்டது.
**’பூமேடை’ எஸ். ராமையா** (1924-1996) நாகர்கோயிலில் வாழ்ந்த இந்திய சுதந்திரப்போராட்ட வீரர். குமரி மாவட்டத்தை தமிழகத்துடன் இணைக்கும் போராட்டத்திலும் பங்கேற்றார். கட்சி அரசியலுக்கு அப்பாற்பட்ட அரசியல் போராளி

வாழ்க்கை
--------

பூமேடை ராமையா 1924 ல் நாகர்கோயிலை அடுத்த கொட்டாரம் என்ற ஊரில் பிறந்தார். சிறுவயதிலேயே இந்திய சுதந்திரப்போராட்டத்தில் கலந்துகொண்டார். இருமுறை சிறைச்சென்றிருக்கிறார். 1953ல் குமரிமாவட்டத்தை தமிழகத்துடன் சேர்க்கும் போராட்டத்திலும் பங்குபெற்றார்.

கடைசிவரை கட்சி அரசியலுக்கும் அதிகார அரசியலுக்கும் அப்பாற்பட்டவராக விளங்கினார். எந்த அமைப்புடனும் சமரசம் செய்துகொள்ளாமல் போராடினார். ஆகவே அவர் தனிமனிதராகவே இருந்தார். நாகர்கோயிலிலும் கொட்டாரத்திலும் சொத்துக்கள் வைத்திருந்த ராமையா அவற்றை அரசியல் செயல்பாடுகளில் இழந்தார். வறுமையுற்று 1996ல் காலமானார்

ராமையா வள்ளலாரிடம் ஈடுபாடு கொண்டிருந்தார். வள்ளலாரின் ஜோதி வழிபாட்டை பின்பற்றியவர். வேறு மதநம்பிக்கைகள் இருந்ததில்லை. பூமேடை என்பது அவர் தனக்குச் சூட்டிக்கொண்ட புனைபெயர். தன் கொள்கைகளை பிரச்சாரம் செய்ய ‘மெய்முரசு’ என்ற சிறு இதழை நடத்திவந்தார்

பங்களிப்பு
----------

பூமேடை ராமையா ஒரு தனிநபர் போராளி. தொடர்ச்சியாக நாகர்கோயிலில் அதிகார வர்க்கத்தின் ஊழல், பொறுப்பின்மை, கட்சி அரசியலின் கீழ்மைகள் ஆகியவற்றை பிரச்சராம் செய்துகொண்டே இருந்தார். அதற்கு அவர் கையாண்ட வழிமுறை தனிநபர் பொதுக்கூட்டம். அவரே சொந்த செலவில் சுவரொட்டிகள் அச்சிட்டு நகரெங்கும் ஒட்டுவார். அவரே தன் பழைய சைக்கிளில் ஒரு சிறிய கள்ளிப்பெட்டி மேஜை, சிறிய ஒலிப்பெருக்கி கருவி , எரிவாயுவிளக்கு ஆகியவற்றுடன் நாகர்கோயிலில் உள்ள நகர்மன்ற திடல், அசிசி வளாக மைதானம், வஞ்சியாதித்தன் புதுத்தெரு, வடிவீஸ்வரம் தெரு போன்ற இடங்களுக்கு மாலை ஆறு மணியளவில் வருவார். சுமார் ஒருமணிநேரம் பேசுவார்.

பூமேடை ராமையாவின் பேச்சு நக்கலும் கிண்டலும் கோபமும் கலந்ததாக இருக்கும். திருக்குறளில் இருந்தும், வள்ளலாரின் படைப்புகளில் இருந்தும் நிறைய மேற்கோள்கள் காட்டுவார். தனிப்பட்டமுறையில் எவரையும் தாக்க மாட்டார். ஆபாசமோ விரசமோ இருக்காது. அவருக்கென்று ஒரு கூட்டம் எப்போதும் இருந்தது. சுமார் இருநூறு பேர் வரை அவர் கூட்டங்களுக்கு வருவதுண்டு.

ராமையா பொதுவாக அரசியல்வாதிகளால் ஒரு வகையான கோமாளியாகவே சித்தரிக்கப்பட்டார். காந்தி தொப்பியுடன் கதர் அணிந்து அவர் நடமாடுவதே கிண்டலுக்குரியதாக காட்டப்பட்டது. அவருக்கு எவருமே பொறுப்பாக பதில் அளித்ததில்லை. அவர் அதற்காக கவலைப்பட்டதும் இல்லை. நாற்பது ஆண்டுகள் வருடத்திற்கு நூறு கூட்டம் வீதம் போட்டிருக்கிறார்.

அவர் புறக்கணிக்கப்பட்டாலும் அவரது கூட்டங்களால் பல ஊழல்கள் வெளியே கொண்டுவரப்பட்டன. நாகர்கோயில் கடை ஊழியர்கள் சங்கம் அமைப்பதற்கும், நாகர்கோயில் துப்புரவு ஊழியர்களின் சங்கச் செயல்பாடுகளுக்கும் அவர் பெரிதும் காரணமாக அமைந்தார். அவர் நாகர்கோயிலின் மனசாட்சி என்ற எண்ணம் அவர் மறைந்த பின்னரே உருவாகியது. பூமேடை எவராலும் கௌரவிக்கப்படாமல், எவராலும் மதிக்கவும் படாமல் மறைந்தார்

வெளி இணைப்புகள்
---------------

* அழியாச்சுடர்கள் ராம் எழுதிய குறிப்பு
**திருவையாறு அரசர் கல்லூரி** என்பது தமிழ்நாட்டின் திருவையாறில் உள்ள ஒரு கல்லூரி ஆகும். இக்கல்லூரி சமஸ்கிருதம், தமிழ், இசை – கல்வி போன்றவற்றை கற்பிக்கும் கல்லூரி ஆகும்.

வரலாறு
------

தஞ்சை மராட்டிய மன்னர்கள் காலத்தில் திருவையாறில் உருவாக்கப்படது கலியாணியம்மாள் சத்திரம் ஆகும். அங்கு 1881ஆம் ஆண்டு வடமொழிப் பள்ளி துவக்கப்பட்டது. இந்நிலையில் சென்னைப் பல்கலைக்கழகம் வடமொழியும், தமிழும் கலந்த வித்வான் படிப்பை இங்கு 1910 இல் துவக்கியது. அதனால் வடமொழிப் பள்ளி வடமொழிக் கல்லூரியாக மாறியது. தமிழும் சமசுகிருதமும் கலந்த வித்துவான் (2அ, 2ஆ, 2இ) என மூன்றுவகையான பட்டங்கள் அளிக்கப்பட்டன. கல்லூரியில் உணவும் உறைவிடமும் இலவசமாக அளிக்கப்பட்டன. ஆங்கிலேயர் காலத்தில் 1907இல் மாவட்ட நிர்வாகம் (மாவட்டக் கழகம்) உருவாக்கப்படபிறகு சத்திரமும் கல்லூரியும் அதன் நிர்வாகத்தின்கீழ் வந்தன.

1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் கலியாணியம்மாள் சத்திரத்திரமும், கல்லூரியும் வந்தன. அக்கால கட்டத்தில் தனித்தமிழ் கற்பிக்கும் கல்லூரிகள் இல்லாத நிலை இருந்து வந்தது. இதனால் மாவட்டக் கழகத்தின் துணைத்தலைவராக இருந்த உமாமகேஸ்வரனார் திருவையாறு கல்லூரியில் தனித்தமிழ் படிப்பைத் துவக்க வேண்டுமென வலியுறுத்தினார். இதையடுத்து ஏ. டி. பன்னீர்செல்வம் தனித்தமிழ்ப் படிப்பை ஏற்படுத்தும் முயற்சியை எடுத்தார். அதை எதிர்த்து இது வடமொழிக் கல்லூரி இங்கு வடமொழி மட்டுமே கற்பிக்கவேண்டும். இதை மன்னர் செப்புப் பட்டையத்தில் வடமொழியில் எழுதிவைத்துள்ளார் என கல்லூரி நிர்வாகத்தினர் பட்டையத்தைக் காட்டினர். இவர்கள் கூற்றில் உண்மைத் தன்மையை அறிய விரும்பிய பன்னீர் செல்வம் அந்தப் பட்டையத்தை தன் பொறுப்பில் பெற்றுக் கொண்டார். பின்னர் திருப்பாதிரிப்புலியூர் மடத்தின் தலைவரான ஞானியார் அடிகளிடம் பட்டையத்தைக் கொடுத்து அவர்கள் கூறியதுபோல பட்டையத்தில் உள்ளதா என படித்துக்கூற வேண்டினார். பட்டையத்தைப் படித்த ஞானியார் அடிகள் பட்டையத்தில் *கல்வி வளர்ச்சிக்கு* என்று பொதுவாகவே எழுதப்பட்டுள்ளது அவர்கள் கூறுவது தவறு தனித்தமிழ் படிப்பைத் துவக்க இதில் தடை இல்லை என்றார். 

இதன்பிறகு திருவையாறு வடமொழி கல்லூரிக்கு திருவையாறு அரசர் கல்லூரி என 1924 இல் பெயர் மாற்றப்பட்டது. அதன்பிறகு தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.

மேற்கோள்கள்
-----------

1. ↑  'தமிழ்ப்புலவர் கல்லூரி' தந்தது திராவிட இயக்கம் (2017). *சிந்தனையாளன் பொங்கல் மலர் 2017*. சென்னை: சிந்தனையாளன். பக். 93-96.
மன்னார்குடி சாவித்திரி அம்மாள்  
கோட்டு வாத்திய இசைக்கலைஞர்
**மன்னார்குடி சாவித்திரி அம்மாள்** (19 ஜூன் 1922 - 8 ஆகஸ்ட் 1973)ஒரு கோட்டு வாத்திய இசைக்கலைஞர் ஆவார்.

இளமைக்காலம்
-----------

1922 ஆம் ஆண்டு ஜூன் மாதம் 19-ஆம் நாள் ஓர் இசைவேளாளர் குடும்பத்தில் பிறந்தார். ஸ்ரீரங்கம் ஐயங்காரிடம் ஆரம்ப இசை கற்றார். பின்னர் கம்பன்குடி நாராயண ராவ் அவர்களிடம் கோட்டு வாத்தியம் பயின்றார். கொன்னக்கோல் வாத்திய மேதை மன்னார்குடி வைத்தியலிங்கம் பிள்ளையிடம் இசை நுணுக்கங்களைக் கற்றுத் தேர்ச்சி அடைந்தார்.

இசைப்பயணம்
----------

தனது 13 ஆவது வயதில் இசைக்கச்சேரிகள் செய்ய ஆரம்பித்தார். இவரது கணவர் வயலின் வித்துவான் கிருஷ்ணமூர்த்தி பிள்ளையுடன் இணைந்து பல கச்சேரிகள் செய்தார். 
கோட்டு வாத்தியம் இசைக்கும்போது கூடவே தானும் பாடுவது இவரது வழக்கமாகும். 1943 ஆம் ஆண்டு சென்னை மியூசிக் அகாடமி நிகழ்ச்சி நிரலில் இவரது இசைக்கச்சேரி *கோட்டு வாத்தியமும் இசைக்கச்சேரியும்* என்றே குறிப்பிடப்பட்டுள்ளது. 
1940 - 1950 காலப்பகுதியில் சென்னை டிசம்பர் இசைவிழாவில் கோட்டு வாத்திய இசைக்கச்சேரிகள் 4 மட்டுமே இடம் பெற்றன. அவற்றுள் 3 சாவித்திரி அம்மாள் நிகழ்த்தியவைகளாகும். 
1960 களில் திருப்பதி பத்மாவதி கலைக் கல்லூரியில் ஆசிரியராகப் பணியாற்றினார்.

விருதுகள்
---------

* 1953 ஆம் ஆண்டு கும்பகோணம் ராஜமாணிக்கம் பிள்ளை *யாழ் இசைச் செல்வி* என்ற பட்டத்தை வழங்கினார்
* 1968 ஆம் ஆண்டு தமிழக அரசு கலைமாமணி விருது வழங்கி சிறப்பித்தது.

இறப்பு
------

மன்னார்குடி சாவித்திரி அம்மாள் 1973 ஆம் ஆண்டு ஆகஸ்ட் 8 ஆம் நாள் உயிர் நீத்தார்.

மேற்கோள்கள்
-----------

1. ↑  Lalitharam (30 ஜூன் 2022). "Savitri Ammal, the first woman gottuvadyam artiste". *The Hindu* (ஆங்கிலம்). 1 ஜூலை 2022 அன்று மூலம் பரணிடப்பட்டது.
2. ↑  மன்னார்குடி ஊர் இல்லை, அது ஒரு வாழ்க்கை!

வெளி இணைப்புகள்
---------------

* யூடியூபில் மன்னார்குடி சாவித்திரி அம்மாள் நிகழ்த்திய கோட்டு வாத்திய இசைக்கச்சேரி - (ஒலி வடிவில்)
* மன்னார்குடி சாவித்ரி அம்மாள்
**பல்லினப் பண்பாடு** (*multiculturalism*) எனப்படுவது, பல பண்பாட்டுக் கூறுகளின் பேணலிலும் பகிர்தலிலும் உருவாகும் ஒரு பண்பாட்டுச் சூழலைக் குறிப்பதாகும். தொழில் நுட்ப வளர்ச்சி, கல்வி மற்றும் அறிவில வளர்ச்சி, தொலைத் தொடர்புத் துறைகளீன் பெருக்கம், கட்டுப் பாடற்ற வர்த்தகம், சுற்றுலா மற்றும் போக்குவரத்துத் துறைகளின் வளர்ச்சி, அயல்நாடுகளில் ப்ணியேற்றல் பெருக்கம் ஆகியவையும் பல்வேறு நாட்டு மக்களிற்கிடையேயான நல்லுறவு நிலைகளும் நாடுகளின் அரசாங்கங்களின் நல்லிணக்க மனப் பான்மையும் இந்தப் பல்லினப் பண்பாடு உருவாவதற்கும் பேணபபடுவட்தற்கும் மிக அதிகமாக உத்வுகின்றன. அதனால் பல்லினப் பண்பாடுள்ள சமூகம் உருவாவது தவிர்க்க இயலாததாகி உள்ளது. இதற்கு 'உலகமயமாதல்' பெருந்துணை புரிகிறது. 

பண்பாடு ஒரு பலக்கியக் கருப்பொருள். அதற்குப் பல நிலைகளில் வரையறை உள்ளது. ஒரு நிலையில் பண்பாடு என்பது ஒரு குழுவின் வரலாறு, போக்குகள், பண்புகள், புரிந்துணர்வுகள், அறிவுப் பரம்பல்கள், வாழ்வியல் வழிமுறைகள், சமூகக் கட்டமைப்பு என்பனவற்றைச் சுட்டி நிற்கின்றது. மொழி, உணவு, இசை, சமய நம்பிக்கைகள், தொழில் சார் தெரிவுகள், கருவிகள் போன்றவையும் பண்பாட்டுக்குள் அடங்கும். 

பல்லினப் பண்பாட்டின் உருவாக்கத்துக்கு ஒரு முக்கியக் காரணம் 'உலகமயமாதல்' ஆகும். பல்லினப் பண்பாடு உலகப் பண்பாட்டின் ஒரு கூறு அல்லது அதன் வெளிப்பாடாகவும் விளங்குகிறது. பல்லினப் பண்பாட்டின் சிறந்த வெளிப்பாடு மிக்க இடங்களாக ரொறன்ரோ, மும்பாய், நியு யோர்க் முதலிய பெரு நகரங்கள் விளங்குகின்றன. கனடா, ஆஸ்திரேலியா, இந்தியா, அமேரிக்கா ஆகிய நாடுகளின் அரசாங்கக் கொள்கைகள் பலவும் பல்லினப் பண்பாட்டைப் பேணுபவையாக உள்ளன.
**புளோரிடா தொலைதூர பல்கலைக்கழக தொலைவு மற்றும் தொடர் கல்வி** அலுவலகம் புளோரிடாவின் கெய்ன்ஸ்வில்வில் உள்ள கிழக்கு வளாகத்தில் அமைந்துள்ளது. இந்த பிரிவானது 40 ஆண்டுகளுக்கு முன்னர் நிறுவப்பட்டது, ஆனால் பல்கலைக்கழகம் 1919 முதல் தொலைதூரக் கல்விக் பாடபிாிவுகளை வழங்கி வருகிறது. இன்று, தொலைதூர மற்றும் தொடர் கல்வி அலகு, புளோரிடா பல்கலைக்கழகத்தின் தொலைதூரக் கல்வி கழகத்திற்கான செயலூக்கமான ஆதரவை வழங்குகிறது.  மேலும் தொலைதூரக் கற்றல் படிப்புகள் மற்றும் திட்டங்களை நிர்வகிக்கிறது. யுஇன் வளாகத்தின் பாரம்பரிய எல்லைகளுக்கு அப்பாற்பட்டு கல்வி அணுகல் மற்றும் சிறப்பம்சங்களை விரிவாக்குவதில் கல்வி அலகுகளுக்கு உதவ தொலைதூர மற்றும் தொடர் கல்வி அலகின் முதன்மை இலக்கு ஆகும்.

இலக்கு
------

தொடர்ச்சியான கல்விப் பிரிவின் நோக்கம், உயர் கல்வி வாய்ப்புகளை அளிப்பது மட்டுமல்லாது பல்வோறு   பழமை அல்லாத மாணவா்களுக்கு அணுகுமுறைகளை வழங்குவதாகும். ஒட்டுமொத்தமாக, இந்த கல்வித் திட்டங்கள் இளங்கலை, பட்டதாரி, தொழில்முறை மட்டத்தில் பல்வேறு தொடர்ந்த கல்வித் திட்டங்களுடன் பழமையற்ற மாணவர்களிடம் பூர்த்தி செய்கிறது. பெரும்பாலான கல்வித் திட்டங்கள் மற்றும் படிப்புகள் ஆகியவை உழைக்கும் மாணவர்களின் தேவைகளுக்கு ஏற்ப, அட்டவணையை தயாாித்து இணையத்தளத்தில் வழங்கிவருகிறது.

வெளி இணைப்புகள்
---------------

* Official website for the UF Distance & Continuing Education
* Professional Development பரணிடப்பட்டது 2017-07-09 at the வந்தவழி இயந்திரம்
* Distance Learning at the University of Florida
* Executive Education programs பரணிடப்பட்டது 2017-06-26 at the வந்தவழி இயந்திரம்
* Historical background
* Article about Distance learning at UF
* UF invests in Distance learning பரணிடப்பட்டது 2016-03-04 at the வந்தவழி இயந்திரம்
* Flexible Learning பரணிடப்பட்டது 2021-04-14 at the வந்தவழி இயந்திரம்
பொருள் நோக்கு நிரலாக்கத்தில், **பல்லுருவாக்கம்** (*Polymorphism*) என்பது ஒரு வகுப்பின் செயலிகளை, மாறிகளை, அல்லது பொருட்களை அந்த வகுப்பின் subclasses தமது தேவைகளுக்கு ஏற்றமாதிரி நிறைவேற்ற முடியும் என்ற கூற்றாகும்.

எடுத்துக்காட்டுக்கள்
--------------------

### பி.எச்.பி

```
<?php

interface IAnimal
{
    function getName();
    function talk();
}

abstract class AnimalBase implements IAnimal
{
    protected $name;

    public function \_\_construct($name)
    {
        $this->name = $name;
    }

    public function getName()
    {
        return $this->name;
    }
}

class Cat extends AnimalBase
{

    public function talk()
    {
        return "Meowww!";
    }
}

class Dog extends AnimalBase
{

    public function talk()
    {
        return "Arf! Arf!";
    }
}

$animals = array(
    new Cat("Missy"),
    new Cat("Mr. Mistoffelees"),
    new Dog("Lassie")
);

foreach ($animals as $animal) {
    echo $animal->getName(). ": ". $animal->talk();
}

?>

```

### பெர்ள்

Polymorphism in பெர்ள் is inherently straightforward to write because of the language's use of sigils and references. This is the `Animal` example in standard OO Perl:

```
package Animal;
sub new {
    my ($class, $name) = @\_;
    bless {name => $name}, $class;
}

package Cat;
@ISA = "Animal";
sub talk {"Meow"}

package Dog;
@ISA = "Animal";
sub talk {"Woof! Woof!"}

package main;
my @animals = (
    Cat->new("Missy"),
    Cat->new("Mr. Mistoffelees"),
    Dog->new("Lassie"),
);
for my $animal (@animals) {
    print $animal->{name}. ": ". $animal->talk. "\n";
}

# prints the following:
#
# Missy: Meow
# Mr. Mistoffelees: Meow
# Lassie: Woof! Woof!

```

This means that Perl can also apply polymorphism to the method call. The example below is written using the `Moose` module in order to show modern OO practises in Perl (it is not required for method polymorphism):

```
{
    package Animal;
    use Moose;
    has 'name' => ( isa => 'Str', is => 'ro' );
}

{
    package Cat;
    use Moose;
    extends 'Animal';
    sub talk  { 'Meow' }
    sub likes { 'Milk' }
}

{
    package Dog;
    use Moose;
    extends 'Animal';
    sub talk  { 'Woof! Woof!' }
    sub likes { 'Bone' }
}

my @animals = (
    Cat->new( name => 'Missy' ),
    Cat->new( name => 'Mr. Mistoffelees' ),
    Dog->new( name => 'Lassie' ),
);

for my $animal ( @animals ) {
    for my $trait qw/talk likes/ {
        print $animal->name. ': '. $trait. ' => '. $animal->$trait;
    }
}

# prints the following:
#
# Missy: talk => Meow
# Missy: likes => Milk
# Mr. Mistoffelees: talk => Meow
# Mr. Mistoffelees: likes => Milk
# Lassie: talk => Woof! Woof!
# Lassie: likes => Bone

```

வெளி இணைப்புகள்
---------------

* PHP 5 and Polymorphism பரணிடப்பட்டது 2011-06-15 at the வந்தவழி இயந்திரம்
**லிடா குஸ்டாவா ஹேமன்** (*Lida Gustava Heymann*) (15 மார்ச் 1868 – 31 ஜூலை 1943) ஜெர்மனியைச் சேர்ந்த பெண்ணியவாதியும், அமைதிவாதியும், பெண்கள் உரிமை ஆர்வலரும் ஆவார்.

தனது கூட்டாளியான அனிடா ஆக்ஸ்பர்க்குடன் சேர்ந்து முதலாளித்துவ பெண்கள் இயக்கத்தின் மிக முக்கியமான நபர்களில் ஒருவராக இருந்தார். "பெண்கள் குழுக்களின் சங்கத்திலும்" முன்னணி நபராக இருந்தார்.

இவர் ஜெர்மனியில் பால்வினைத் தொழில் ஒழிப்பு இயக்கத்தை இணைந்து நிறுவினார். பாலியல் தொழிலாளிகளை மோசமாக நடத்துவதற்கு எதிர்ப்பு தெரிவித்ததால் இவர் சட்டத்துடன் முரண்பட்டார். மேலும் அவர்களுக்கான மாநில ஒழுங்குமுறைகளை ரத்து செய்ய அழைப்பு விடுத்தார். ஹேமன் "ஆண் ஆதிக்கத்திலிருந்து பெண்கள் தங்களை விடுவித்துக் கொள்ள உதவ" விரும்பினார். அதற்காக ஒரு மகளிர் மையத்தை நிறுவி உணவு, குழந்தை வளர்ப்பு மற்றும் ஆலோசனைகளை வழங்கினார். ஒரு இணை கல்வி உயர்நிலைப் பள்ளி மற்றும் பெண் எழுத்தர்கள் மற்றும் நாடகப் பணியாளர்களுக்கான தொழில்முறை சங்கங்களையும் நிறுவினார்.

1902 இல் இவர் கூட்டாக (அனிடா ஆக்ஸ்பர்க் உடன்) முதல் ஜெர்மன் பெண்கள் வாக்குரிமைக்கான சமூகத்தை நிறுவினார். ஆக்ஸ்பர்க்குடன் சேர்ந்து, இவர் 1919 முதல் 1933 வரை *ஃப்ராவ் இம் ஸ்டாட்* ("மாநிலத்தில் பெண்கள்") என்ற செய்தித்தாளை வெளியிட்டார். இந்த செய்தித்தாள் பல்வேறு விஷயங்களில் அமைதி, பெண்ணிய மற்றும் ஜனநாயக நிலைப்பாடுகளை முன்வைத்தது.

1923 இல் இவர்கள் இருவரும் ஆஸ்திரிய இட்லரை ஜெர்மனியில் இருந்து வெளியேற்ற வேண்டும் என்று அழைப்பு விடுத்தனர். 1933 இல் இட்லர் அதிகாரத்தைக் கைப்பற்றியபோது, இருவரும் நாட்டை விட்டு வெளியேறி சுவிட்சர்லாந்தில் குடியேறினர். பின்னர் நாடு திரும்பவில்லை. இவர்களின் சொத்துக்கள் பறிமுதல் செய்யப்பட்டது ஹேமன் 1943 இல் இறந்தார். பிளண்டர்ன் கல்லறையில் அடக்கம் செய்யப்பட்டார்.

குறிப்பு
--------

1. ↑   ஜெர்மன் அரசு அந்த நேரத்தில் பால்வினைத் தொழிலை அனுமதித்தது. மேலும் ஒழுங்குபடுத்தியது..

சான்றுகள்
---------

* This article was abridged, adapted and translated from its counterpart on the German Wikipedia on 24 February 2011.

* Women, Peace and Transnational Activism, History and Policy (2015)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
இயற்கணிதத்தில் **பல்லுறுப்புக் கோவை மீதியத் தேற்றம்** (*Polynomial remainder theorem*) என்பதும் **சிறிய பெசூவின் தேற்றம்** (*Little Bézout's theorem*) என்பதும் பல்லுறுப்புக் கோவை ஒன்றை இன்னொரு பல்லுறுப்புக் கோவையால் வகுத்தலைப் பற்றியும் அதன் மீதத்தைப் பற்றியதும் ஆகும். இது, பல்லுறுப்புக் கோவை{\displaystyle f(x)\,} என்பதை நேரியல் {\displaystyle x-a\,} என்பதால் வகுத்தால் (நெடிய வழி வகுத்தல்) மீதியாகக் கிட்டுவது {\displaystyle f(a)\,} என்று கூறுகிறது. குறிப்பாக, {\displaystyle f(r)=0,} ஆக இருந்தால், இருந்தால் மட்டுமே, {\displaystyle f(x)} இன் வகுஎண்ணாக {\displaystyle x-r} இருக்கும். இப்பண்பு காரணித் தேற்றம் என அறியப்படுகிறது.

எடுத்துக்காட்டுகள்
------------------

### எடுத்துக்காட்டு 1

{\displaystyle f(x)=x^{3}-12x^{2}-42\,} என்று கொண்டால். பல்லுறுப்புக் கோவை {\displaystyle f(x)\,} -ஐ {\displaystyle (x-3)\,} -ஆல் வகுத்தால் கிடைக்கும் ஈவு {\displaystyle x^{2}-9x-27\,}, மீதம்: {\displaystyle -123\,}. ஆகவே, {\displaystyle f(3)=-123\,}.

### எடுத்துக்காட்டு 2

{\displaystyle f(x)=ax^{2}+bx+c} என்ற இருபடி பல்லுறுப்புக்கோவைக்கு இயற்கணிதமுறையில் கணக்கிட்டு மீதியத் தேற்றம் உண்மையாவதைக் காணலாம்:

{\displaystyle {\begin{aligned}{\frac {f(x)}{x-r}}&={\frac {a{x^{2}}+bx+c}{x-r}}\\&={\frac {a{x^{2}}-arx+arx+bx+c}{x-r}}\\&={\frac {ax(x-r)+(b+ar)x+c}{x-r}}\\&=ax+{\frac {(b+ar)(x-r)+c+r(b+ar)}{x-r}}\\&=ax+b+ar+{\frac {c+r(b+ar)}{x-r}}\\&=ax+b+ar+{\frac {a{r^{2}}+br+c}{x-r}}\end{aligned}}}
இருபுறமும் (*x* − *r*) ஆல் பெருக்கக் கிடைப்பது:

{\displaystyle f(x)=ax^{2}+bx+c=(ax+b+ar)(x-r)+{a{r^{2}}+br+c}}.
இதிலிருந்து கிடைக்கும் மீதிப்பகுதி {\displaystyle R=ar^{2}+br+c} ஆனது {\displaystyle f(r)} ஆக இருப்பதைக் காணலாம். எனவே மீதியத் தேற்றக்கூற்று ({\displaystyle f(r)=R}) என்பது உண்மையென அறியலாம்.

நிறுவல்
-------

பல்லுறுப்புக் கோவை மீதியத் தேற்றத்தை நிறுவக் கீழ்க்காணுமாறு அணுகுவோம். பல்லுறுப்புக் கோவை ஒன்றை நெடியவழியாக வகுப்பதாகக் கொண்டால், அதில் பயன்படும் வகுப்பி, கிட்டும் ஈவு, மீதி ஆகியவற்றை முறையே, {\displaystyle g(x)\,}, {\displaystyle q(x)\,}, {\displaystyle r(x)\,}, என்று குறிப்போம், நெடியவழி வகுத்தல், கீழ்க்காணும் சமன்பாட்டுக்குத் தீர்வு தருகின்றது (அல்லது நெடியவழி வகுத்தலின் பகுதிகளை இணைக்கும் சமன்பாடு). 

{\displaystyle f(x)=q(x)g(x)+r(x)\,,}
இதில் {\displaystyle r(x)\,} என்னும் மீதியின் அடுக்குக்குறி எண் (உயர்த்தி எண் அல்லது படிமை அல்லது மடிமை) {\displaystyle g(x)\,} என்பதைவிடச் சிறியது.

இப்பொழுது {\displaystyle g(x)=x-a\,} என்பதை வகுப்பியாகக் கொண்டால், மீதி {\displaystyle r(x)\,} -இன் அடுக்குக்குறி (படி அல்லது உயர்த்தி) 0 (சுழியம்), அதாவது {\displaystyle r(x)=r\,}:

{\displaystyle f(x)=q(x)(x-a)+r\,.}
இப்பொழுது {\displaystyle x=a\!\,} என்று பொருத்தினால், கிடைப்பது:

{\displaystyle f(a)=r\,.}

பயன்பாடுகள்
-----------

மீதியாகிய {\displaystyle r} என்பதைக் கணக்கிட்டு இந்தப் பல்லுறுப்புக் கோவை மீதியத் தேற்றத்தைப் பயன்படுத்தி {\displaystyle f(a)\,} -ஐ மதிப்பிடப் பயன்படுத்தலாம்.

உசாத்துணை
---------

1. ↑  Piotr Rudnicki (2004). "Little Bézout Theorem (Factor Theorem)". *Formalized Mathematics* **12** (1): 49–58. .
2. ↑  Larson, Ron (2014), College Algebra, Cengage Learning
**லித்தியம் சுழற்சி** (*Lithium cycle*) என்பது நிலக்கோளம் மற்றும் நீர்க்கோளம் வழியாக நடைபெறும் லித்தியத்தின் உயிர்வேதியியல் சுழற்சி ஆகும்.

கண்ணோட்டம்
----------

 Biogeochemical lithium cycle
மேலே உள்ள வரைபடத்தில், லித்தியம் ஏற்பிகளின் செறிவுகளில் (பிபிஎம்) விவரிக்கப்பட்டு பெட்டிகளாகக் காட்டப்பட்டுள்ளன. ஒழுக்கமைவு அம்புகளாகக் காட்டப்பட்டு ஆண்டுக்கு மோல்களின் அலகுகளில் இருக்கும். லித்தியம் கொண்ட பெருநிலப்பகுதி பாறைகள் கரைந்து, லித்தியத்தை ஆற்று நீருக்கோ அல்லது இரண்டாம் தாதுகளாகவோ மாறுகின்றன. ஆற்றோட்டத்தில் ஆற்று நீரில் கரைந்த லித்தியம் கடலுக்குச் செல்கிறது. நீர்வெப்ப ஊற்றுகளிலிருந்து வெளியான கடல்சார் லித்தியம் இருப்பில் பங்களிக்கிறது. அதே நேரத்தில் இரண்டாம் நிலை கனிம உருவாக்கம் மூலம் கடலிலிருந்து லித்தியம் அகற்றப்படுகிறது.

ஏற்பிகள் மற்றும் ஒழுக்கமைவு
---------------------------

நிலக்கோளம் மற்றும் பூமியின் மேற்பரப்பில் சிலிக்கேட் தாதுக்களில் ஒரு சுவடு என லித்தியம் பரவலாகக் காணப்படுகிறது. லித்தியம் செறிவுகள் மேல் கண்டம் மற்றும் பெருங்கடல் மேலோடுகளில் அதிகமாக உள்ளது. பூமியின் மேற்பரப்பில் உள்ள இரசாயன வானிலை முதன்மை தாதுகளில் லித்தியத்தை கரைத்து ஆறுகள் மற்றும் நிலத்தடி நீரில் வெளியிடுகிறது. களிமண், ஆக்சைடுகள் அல்லது செயோலைற்று போன்ற இரண்டாம் நிலை தாதுகளை உருவாக்குவதன் மூலம் லித்தியத்தை கரைசலிலிருந்து அகற்றலாம்.

ஆறுகள் இறுதியில் கடலுக்கு லித்தியத்தினை அளிக்கும் மூலங்களாக உள்ளன. சுமார் 50% லித்திய கடல் உள்ளீடுகள் ஆறுகள் மூலமே பெறப்படுகிறது. மீதமுள்ள லித்தியம் உள்ளீடுகள் நடுக்கடல் முகடுகளில் உள்ள நீர்வெப்ப காற்றோட்டத்திலிருந்து வருகின்றன. இங்கு லித்தியம் புவி முகட்டிலிருந்து வெளியிடப்படுகிறது. இரண்டாம் நிலை களிமண் உருவாக்கம் கடல் நீரிலிருந்து ஆத்திஜெனிக் களிமண் மற்றும் மாற்றப்பட்ட கடல் மேலோட்டத்திற்குக் கரைந்த லித்தியத்தை நீக்குகிறது.

புவி வேதியியல் சுவடுகள்
-----------------------

ஓரகத்தனிமங்கள் சிலிக்கேட் பாறை, வானிலை மற்றும் மேலோடு மறுசுழற்சி போன்ற செயல்முறைகளால் சாத்தியமான புவி வேதியியல் சுவடுகளாக உள்ளன.

மேற்கோள்கள்
-----------

1. 1 2 3 4 5  Tang, Yan-Jie; Zhang, Hong-Fu; Ying, Ji-Feng (2007). "Review of the Lithium Isotope System as a Geochemical Tracer". *International Geology Review* **49** (4): 874–888. doi:10.2747/0020-6814.49.4.374. Bibcode: 2007IGRv...49..374T. .
2. 1 2 3 4 5 6  von Strandmann, Philip A.E. Pogge; Kasemann, Simone A.; Wimpenny, Josh B. (2020). "Lithium and Lithium Isotopes in Earth's Surface Cycles" (in en). *Elements* **16** (4): 253–258. doi:10.2138/gselements.16.4.253. பன்னாட்டுத் தர தொடர் எண்:1811-5217. .
3. ↑  Zhang, Xu (Yvon); Saldi, Giuseppe D.; Schott, Jacques; Bouchez, Julien; Kuessner, Marie; Montouillout, Valérie; Henehan, Michael; Gaillardet, Jérôme (2021-01-01). "Experimental constraints on Li isotope fractionation during the interaction between kaolinite and seawater" (in en). *Geochimica et Cosmochimica Acta* **292**: 333–347. doi:10.1016/j.gca.2020.09.029. பன்னாட்டுத் தர தொடர் எண்:0016-7037. Bibcode: 2021GeCoA.292..333Z. .
**பாபுரி ஆண்டிஜானி** (பாரசீகம்: بابری اندیجان) (1486 - ஏப்ரல் 1526) என்பவர் முகலாயப் பேரரசர் பாபரின் ரகசிய ஆண் காதலர் ஆவார். இவரை பாபர் உஸ்பெகிஸ்தானில் உள்ள முகாம் சந்தையில் இருந்து அடிமையாக மீட்டார். ஆண்டிஜான் நகரத்திலிருந்து வந்ததற்காக, பேரரசர் பாபர் அவரை ஆண்டிஜானி என்று அழைத்தார். பாபர் தனது சுயசரிதையான "பாபர்நாமா"வில் தனது ரகசிய காதலரான பாபரி ஆண்டிஜானியைப் பற்றி பலமுறை குறிப்பிடுகிறார், மேலும் பாபரி மீதான தனது உணர்வுகளை வெளிப்படுத்தியுள்ளார், மேலும் அவரைப் பற்றி பல பாரசீக கவிதைகளையும் எழுதியுள்ளார்.

வாழ்க்கை
--------

1499 இல், ஆண்டிசானி பாபரால் காவலில் வைக்கப்பட்டார். பேரரசர் ஆண்டிசானிக்கு குதிரை சவாரி செய்யக் கற்றுக் கொடுத்தார். பின்னர் அவரை தனக்கு விசுவாசமான மற்றும் நிலையான துணையாக வைத்திருந்தார்.

பாபர்நாமாவில் பாபுரி ஆண்டிஜானி
------------------------------

பாபுரி ஆண்டிஜானி பற்றி பாபர் தன் சுயசரிதையில் கீழ்க்கண்டவாறு குறிப்பிடுகிறார். 

*ஓய்வு நாட்களில், எனக்குள் ஒரு விசித்திரமான நாட்டத்தைக் கண்டுபிடித்தேன், இல்லை! கேம்ப்-பஜாரில் ஒரு பையனுக்காக 'நான் பைத்தியம் பிடித்து அலைந்தேன், என்னை நானே துன்புறுத்தினேன்' அவனது பெயர் பாபுரி, அவன் எனக்குப் பொருத்தமாக இருந்தான். அதுவரை எனக்கு யாரிடமும் அன்பும் விருப்பமும் இல்லை. அவனுக்காக நான் பாரசீகக் கவிதைகளை இயற்றினேன்.*

*பாபுரியை நான் பார்க்கும் போதெல்லாம் அடக்கம் மற்றும் வெட்கத்தால், என்னால் அவரை நேராகப் பார்க்கவே முடியவில்லை; பிறகு நான் எப்படி உரையாடல் (இக்திலாத்) மற்றும் ஓதுதல் (ஹிகாயத்) செய்ய முடியும்? என் மகிழ்ச்சியிலும் கலக்கத்திலும் அவருக்கு (வருவதற்கு) நன்றி சொல்ல முடியவில்லை; விலகிச் செல்வதால் நான் எப்படி அவரை நிந்திக்க முடிந்தது? எனக்கு சேவை செய்யும் அவனை எனக்கு கட்டளையிட எனக்கு என்ன அதிகாரம் இருந்தது? ஒரு நாள், ஆசையும் ஆர்வமும் நிறைந்த அந்த நேரத்தில், நான் ஒரு பாதையில் தோழர்களுடன் சென்று, திடீரென்று அவனை நேருக்கு நேர் சந்தித்தபோது, ​​நான் மிகவும் குழப்பமான நிலைக்கு ஆளானேன். வேதனைகளையும் அவமானங்களையும் நேராகப் பார்க்க, நான் சென்றேன். முஹம்மது சாலியின் ஒரு (பாரசீக) கவிதை என் நினைவுக்கு வந்தது.* — பாபுரி ஆண்டிஜானி, ஜாஹிருதின் முஹம்மது பாபர், பாபர்நாமா, பக்கம் 120

மேற்கோள்கள்
-----------

1. ↑  "Away from Home, How Babur Versified His Pain of Exile and Homelessness". *The Wire*. 2021-09-22 அன்று பார்க்கப்பட்டது.
2. ↑  Salam, Ziya Us (2014-02-15). "An emperor with foibles" (in en-IN). *The Hindu*. .
3. ↑  Khair, Tabish; Leer, Martin; Edwards, Justin D.; Ziadeh, Hanna (2005) (in en). *Other Routes: 1500 Years of African and Asian Travel Writing*. Indiana University Press. பன்னாட்டுத் தரப்புத்தக எண்:978-0-253-34693-3. .
**விடலைப் பருவத் திரைப்படம்** (Teen films) என்பது விடலைப் பருவ இளைஞர்களுக்கான இலக்காகக் கொண்ட ஒரு திரைப்பட வகையாகும். இது அவர்களின் சிறப்பு நலன்களை அடிப்படையாகக் கொண்டது. அதாவது வயதுக்கு வரும் இளைஞர்கள் எதிர்கொள்ளும் அழுத்தம், கொடுமைப்படுத்துதல், முதல் காதல், பாலியல் ரீதியான ஈர்ப்பு மற்றும் எதிர்ப்பு, பெற்றோர்களுடனான முரண்பாடு, நண்பர்களுடனான பகடி போன்றவையே முன்வைத்து உருவாக்கப்படுகின்றது. பல விடலைப் பருவக் கதாபாத்திரங்கள் 18 முதல் 30 வயதிற்குட்பட்ட இளம் வயது நடிகர்களால் சித்தரிக்கப்படுகின்றன. சில விடலைப் பருவப் படங்கள் இளம் ஆண்களை ஈர்க்கின்றன, மற்றவர்கள் இளம் பெண்களை ஈர்க்கின்றன.

இந்த வகையின் திரைப்படங்கள் பெரும்பாலும் உயர்நிலைப் பள்ளிகள் மற்றும் கல்லூரிகளில் அமைக்கப்படுகின்றன, அல்லது உயர்நிலைப் பள்ளி அல்லது கல்லூரி வயதுடைய கதாபாத்திரங்களைக் கொண்டிருக்கின்றன. விடலைப் பருவத் திரைப்படங்கள் பெரும்பாலும் காதல் நகைச்சுவைக்கு ஒத்ததாகும். விடலைப் பருவ திகில், விடலைப் பருவ நாடகம், விடலைப் பருவ ஆபாச நகைச்சுவை, விடலைப் பருவ சண்டை, விடலைப் பருவ அறிவியல் போன்ற வகைகளிலும் உருவாக்கப்படுகின்றது.

 தமிழ்த் திரைப்படத்துறையில் காதல், அதிரடி, நகைச்சுவை போன்ற வகைகளில் விடலைப் பருவத் திரைப்பட ங்கள் தயாரிக்கப்படுகின்றது. பெரும்பாலான திரைப்படங்களை காதலை மையமாக கொண்டது. அலைபாயுதே (2000), சிநேகிதியே (2000), மின்னலே (2001), குத்து (2004), காதல் (2004), கல்லூரி (2007), விண்ணைத்தாண்டி வருவாயா (2010) போன்ற பல திரைப்படங்கள் வெளியாகியுள்ளது.

மேற்கோள்கள்
-----------

1. ↑  Driscoll, Catherine (June 2011). *Teen Film: A Critical Introduction*. பன்னாட்டுத் தரப்புத்தக எண்:9781847888440. .
2. ↑  Kaveney, Roz (2006-07-11). *Teen Dreams: Reading Teen Film and Television from 'Heathers' to 'Veronica Mars'*. I.B.Tauris. பன்னாட்டுத் தரப்புத்தக எண்:9781845111847. .

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**காசி நஸ்ருல் இஸ்லாம் விமான நிலையம்** **(IATA: RDP, ICAO: VEDG)**, காசி நஸ்ருல் இஸ்லாம் விமான நிலையம் (IATA: RDP, ICAO: VEDG), இது கிரீன்ஃபீல்ட் விமான நிலையமாகும், இது இந்தியாவின் மேற்கு வங்காளத்தின் பாசிம் பர்தாமனின் ஆண்டால் என்ற இடத்தில் அமைந்துள்ளது. இது பெங்காலி கவிஞர் காசி நஸ்ருல் இஸ்லாத்தின் பெயரிடப்பட்டது மற்றும் துர்காபூர் மற்றும் அசன்சோல் என்ற இரட்டை நகரத்திற்கு சேவை செய்கிறது.

இந்த விமான நிலையத்தின் நிலப்பகுதி பர்தாமன், பாங்குரா, பிஷ்ணுபூர், புருலியா, சைந்தியா, சூரி, போல்பூர், மேற்கு வங்காளத்தின் ராம்பூர்ஹாட் மற்றும் ஜான்கண்டில் தன்பாத் மற்றும் பொகாரோ நகரங்களை உள்ளடக்கியது.இந்த விமான நிலையத்தை மேற்கு வங்க முதல்வர் மம்தா பானர்ஜி 2013 செப்டம்பர் 19 அன்று அதிகாரப்பூர்வமாக திறந்து வைத்தார்.

மே 10, 2015 அன்று, பிரதமர் நரேந்திர மோடி டெல்லிக்கு பறந்தபோது, ​​இந்திய விமானப்படை போயிங் 737 விஐபி விமானத்தில் புதிய விமான நிலையத்தைப் பயன்படுத்திய முதல் பயணி ஆனார்,

விமான சேவைகள் மற்றும் இலக்குகள்
-------------------------------

பின்வரும் விமான நிலையங்கள் மற்ற நகரங்களுடன் விமான நிறுவனங்களால் இணைக்கப்பட்டுள்ளன:

1. இண்டிகோ : அகமதாபாத், பெங்களூர், டெல்லி, குவஹாத்தி, ஹைதராபாத்

2. ஸ்பைஸ் ஜெட் : பெங்களூர், சென்னை, டெல்லி, ஹைதராபாத், மும்பை, புனே

* நேதாஜி சுபாஷ் சந்திரபோஸ் சர்வதேச விமான நிலையம்
* பாக்டோகிரா சர்வதேச விமான நிலையம்
* இந்தியாவில் விமான நிலையங்கள்

  

* 
*
**தூத்துக்குடி மக்ரூன்** (*Thooththukkudi macaroon*) என்பது இந்தியாவில் தமிழ்நாடு மாநிலத்தில் உள்ள துறைமுக நகரமான தூத்துக்குடியில் முதன்முதலில் தயாரிக்கப்பட்ட ஒரு சிறப்பு வகை மக்ரூன் ஆகும். மக்ரூன்கள் பாரம்பரியமாக வாதுமையிலிருந்து தயாரிக்கப்படுகின்றன. ஆனால் தூத்துக்குடி மக்ரூன்கள் முந்திரியினை முக்கிய மூலப்பொருளாகக் கொண்டுள்ளன. 

 தூத்துக்குடி மக்ரூன்

வரலாறு
------

தூத்துக்குடி மக்கரூன் அடிப்படையில் தூத்துக்குடியில் இந்தியமாக்கப்பட்ட ஐரோப்பிய மாக்கரூன் ஆகும். இதனை அருணாசலம் பிள்ளை என்பவர் இம்மாவட்டத்தில் அறிமுகப்படுத்தினார். தூத்துக்குடிக்கு வந்த போர்த்துகீசிய மாலுமிகள் உள்ளூர் தொழிலாளர்களை மக்ரூன்கள் தயாரிக்கப் பயன்படுத்தியதாகவும், அதனை இவர்கள் தற்போதைய வடிவத்திற்கு மேம்படுத்தினர் என்று வரலாறு கூறுகின்றது. இதேபோன்ற தயாரிப்பு மங்களூருவின் அடுமனைகளிலும் பரவலாகப் பிரபலமாக உள்ளது. இந்த மக்ரூன்கள் கோவாவின் போர்த்துகீசிய காலனித்துவத்தினாலும், கோவா கத்தோலிக்கர்கள் தென்கனராவிற்கு குடிபெயர்ந்ததாலும் இப்பகுதிகளில் அறிமுகமானது.

தேவையான பொருட்கள்
-----------------

* முட்டை வெள்ளை கரு
* சர்க்கரை
* முந்திரி பருப்பு

மேற்கோள்கள்
-----------

1. ↑  "Macaroon | Origin and meaning of macaroon by Online Etymology Dictionary".
2. 1 2  Gerald, Olympia (8 December 2012). "In search of Thoothukudi macaroon". *The Hindu*.. பார்த்த நாள்: 9 March 2015.
**லிடா ஏ. நியூமேன்**  (*Lyda D. Newman*) ஓர் அமெரிக்கப் புதுமைப்புனைவாளர். இவர் எளிதாக வெளியில் எடுத்து தூய்மை செய்யவல்ல முடித் தூவியைக் கண்டுபிடித்தார். இவருக்கு அதற்கான உரிமம் 1898 நவம்பர் 15இல் வழங்கப்பட்ட்து.. இது அமெரிக்கா உரிமம்614,335 ஆகும். இவர் இந்தக் கண்டுபிடிப்பில் மதாம் வாக்கர்,மார்ஜோரி ஜாய்னர் அகிய இரு ஆப்பிரிக்க-அமெரிக்கப் பெண்களின் முடித் தூய்மைபேணும் பங்களிப்பிற்கும் முந்தியவர்.

நியூமேன் நியூ யார்க் நகரில் உள்ள மன்ஃஆட்டனில் வாழ்ந்து அங்கேயே பணிபுரிந்தவர். இவர் புனைந்த முடித் தூவி கட்டுகோப்பில் எளியதும் நீடித்து உழைக்க்க் கூடியதுமாகும். மேலும் பயன்படுத்த வாட்டமானதகவும் அமைந்த்து. தூவியின் அகன்றுபிரிந்த காடிகள் முடிவாரப் பாய்வோட்டங் கூடியதக இருந்தது. அவரது சொந்த வாழ்க்கையைக் குறித்து ஏதும் தகவல்கள் கிடைக்கவில்லை. அவர் ஓர் ஆப்பிரிக்க-அமெரிக்கப் பெண்மணி என்பதாலும் அவர் காலத்தில் கருப்பர் குறித்தோ பெண்கள் குறித்தோ விரிவான வரலாறு எழுதும் வழக்கம் இல்லை என்பதாலும் இந்நிலை ஏற்பட்டது எனலாம்.

மேற்கோள்கள்
-----------

1. ↑  David M. Foy (2 February 2012). *Great Discoveries and Inventions by African-Americans: Fourth Edition*. AuthorHouse. பக். 63–64. பன்னாட்டுத் தரப்புத்தக எண்:978-1-4685-2435-2. .
2. ↑  Evia L. Davis (1999). *African American Awareness for Young Children: A Curriculum*. Good Year Books. பக். 18. பன்னாட்டுத் தரப்புத்தக எண்:978-0-673-58645-2. .
3. ↑  "Lyda Newman". Famous Women Inventors. 20 March 2014 அன்று பார்க்கப்பட்டது.
**பாபு பரமானந்து** (*Babu Parmanand*) இந்தியாவைச் சேர்ந்த ஓர் அரசியல்வாதியாவார். 1999 ஆம் ஆண்டு சூன் மாதம் 19 முதல் 2004 ஆம் ஆண்டு சூலை மாதம் 2 ஆம் தேதி வரை இவார் அரியானா மாநிலத்தின் ஆளுநராகவும் இருந்தார். சம்மு மற்றும் காசுமீர் மாநிலத்தின் இன்றைய சம்பா மாவட்டத்தில் உள்ள சரோர் கிராமத்தில் 1932 ஆம் ஆண்டு ஆகத்து மாதம் 10 ஆம் தேதியன்று பிறந்தார். 1962 ஆம் ஆண்டில், இராம்கர் தொகுதியிலிருந்து சம்மு காசுமீர் சட்டமன்றத்திற்கு முதல் முறையாக தேர்ந்தெடுக்கப்பட்டார். 1980 ஆம் ஆண்டு சம்மு மற்றும் காசுமீர் சட்டப் பேரவையின் சபாநாயகராகவும் இருந்தார். இவருக்கு எய்ம்சு மருத்துவமனையில் மருத்துவராக பணிபுரியும் இராசேந்திர பிரசாத் என்ற மகன் உள்ளார்.
2008 ஆம் ஆண்டு ஏப்ரல் மாதம் 24 ஆம் தேதியன்று தனது 76 ஆவது வயதில் பாபு பரமானந்து காலமானார்.

மேற்கோள்கள்
-----------

1. ↑  "Babu Parmanand dead, cremated". *The Tribune*. 24 April 2008. .

| * பா
* உ
* தொ
அரியானா மாநில ஆளுநர்கள் |
| --- |
| 
* தர்ம வீரா
* பிரேந்திர நாராயண் சக்கரவர்த்தி
* ரஞ்சித் சிங் நரூலா
* ஜெய்சுக்லால் காதி
* அரிசரண் சிங் பிரார்
* சுர்சித் சிங் சந்தவாலியா
* கன்பத்ராவ் தேவ்ஜி தபசே
* சை. மு. உ. பர்னி
* ஹரி ஆனந்த் பராரி
* தானிக் லால் மண்டல்
* மகாவீர் பிரசாத்
* பாபு பரமானந்து
* ஓம் பிரகாசு வர்மா
* ஏ. ஆர். கிட்வாய்
* ஜகன்னாத் பகாடியா
* காப்தன் சிங் சோலங்கி
* சத்யதேவ் நாராயணன் ஆர்யா
* பண்டாரு தத்தாத்திரேயா

 |
திசம்பர் 17, 2004 அன்று புது தில்லியில் துர்கா மல்லனின் சிலையை திறந்து வைக்கும் விழாவில் பிரதமர் மன்மோகன் சிங்
தளபதி **துர்கா மல்லா** (*Durga Malla*) இந்தியத் தேசிய இராணுவத்தில் கச இனத்தைச் சேர்ந்த முதல் கூர்க்கா சிப்பாய் ஆவார். இவர்,இந்திய விடுதலை இயக்கத்திற்காக தனது உயிரை தியாகம் செய்தார்.

சுயசரிதை
--------

மல்லா 1913இல் தேராதூனுக்கு அருகிலுள்ள தொய்வாலாவில், இந்திய கூர்காவின் கச தாக்கூரி/சேத்திரி குடும்பத்தில் என்பி சப் கங்கா மல்லாவின் மூத்த மகனாக பிறந்தார். 1930ஆம் ஆண்டில், மகாத்மா காந்தி தண்டி யாத்திரை மூலம் சுதந்திரத்திற்காக நாட்டு மக்களை வழிநடத்தியபோது, மல்லா ஒன்பதாம் வகுப்பு மாணவராக இருந்தார். இவர் இளமையாக இருந்தபோதிலும், ஆங்கிலேயர்களுக்கு எதிரான பொதுவெளியில் இவர் அனைவரின் கவனத்தையும் ஈர்த்தார். 1931இல், இவருக்கு 18 வயதாக இருந்தபோது, இவர் தர்மசாலாவுக்குச் சென்று 2/1 கூர்கா படைப்பிரிவில் சேர்ந்தார். இவரது தேசபக்தி இவரை சுபாஷ் சந்திர போஸின் இந்திய தேசிய இராணுவத்திற்கு நெருக்கமாக கொண்டு வந்தது.

1942 இல், மல்லா இந்திய தேசிய இராணுவத்தில் சேர்ந்தார். இவரது கடமை மீதான பக்தியும் திறமைகளுடன் சேர்ந்து இவரை தளபதி நிலைக்கு உயர்த்தியது. மேலும் அதன் புலனாய்வு பிரிவில் பணியாற்றும்படி கேட்டுக்கொள்ளப்பட்டார். இவர் எதிரி முகாம்களைப் பற்றிய தகவல்களைச் சேகரித்துக் கொண்டிருந்தபோது, 27 மார்ச் 1944 அன்று கோகிமாவில் பிடிபட்டார். அவருக்கு புது தில்லி செங்கோட்டையில் உள்ள விசாரணை நீதிமன்றம் மரண தண்டனை விதித்தது. இருப்பினும், மரண தண்டனை நிறைவேற்றப்படுவதற்கு முன்பு, அதிகாரிகள் மல்லாவை தேசத்துரோகத்தை ஒப்புக்கொள்ள கட்டாயப்படுத்த முயன்றனர். இவரது மனைவி சிறை அறைக்கு அழைத்து வரப்பட்டார். ஆனால் மல்லா அழுத்தத்திற்கு அடிபணியவில்லை.

தூக்கு மேடை
-----------

மல்லா இமாச்சலப் பிரதேசத்தின் தர்மசாலாவின் சியாம் நகரைச் சேர்ந்த சாரதா என்பவரை 1941இல் திருமணம் செய்து கொண்டார். திருமணத்திற்கு மூன்று நாட்களுக்குப் பிறகு, மல்லா தனது தலைமையகத்திற்கு திரும்ப அழைக்கப்பட்டு வெளிநாடு செல்லும்படி அறிவுறுத்தப்பட்டார். தில்லி மாவட்ட சிறையில் இவர் தூக்கிலிடப்படுவதற்கு முன்புதான் இவர் தனது மனைவியைச் சந்தித்தார். 1944இல், தளபதி துர்கா மல்லா தூக்கு மேடைக்கு அனுப்பப்பட்டார்.

கௌரவம்
------

இந்திய கூர்க்காக்களின் தேசிய அமைப்பான பாரதீய கூர்க்கா பரிசங், மல்லாவிற்கு மரியாதை செலுத்துவதற்காக ஒரு சிலையை அமைத்தது. 2004 ஆம் ஆண்டு நாடாளுமன்ற மாளிகை வளாகத்தில் பிரதமர் மன்மோகன் சிங் அவர்களால் இது திறந்து வைக்கப்பட்டது. நிகழ்ச்சியில் துணைக் குடியரசுத் தலைவர் பைரோன் சிங் செகாவத், மக்களவைச் சபாநாயகர் சோம்நாத் சாட்டர்ஜி மற்றும் பிற பிரமுகர்கள் கலந்து கொண்டனர். 25 ஆகத்து, அவர் தூக்கிலிடப்பட்ட நாள் பலிதன் திவாஸ் அல்லது தியாகிகள் தினமாக, இந்தியா முழுவதும் கூர்காக்களால் அனுசரிக்கப்படுகிறது.

சான்றுகள்
---------

1. ↑  "Parliament honour for Netaji warrior". *The Telegraph*. 22 November 2002. .
2. ↑  Chamling, Pawan (2003). *Sikkim, Perspectives and Vision*. Indus Publishing. பக். 353. பன்னாட்டுத் தரப்புத்தக எண்:978-81-7387-140-5.. பார்த்த நாள்: 2008-10-14.
3. ↑  "Gorkhas Demand Separate State, Recognition in India". *Christian Today*. 25 December 2006. Archived from the original on 2011-05-26. .